Microsoft Office

Microsoft Office je kancelársky balík od americkej spoločnosti Microsoft Corporation. Existuje pre operačné systémy Microsoft Windows, Mac OS a Mac OS X, pričom je ho možné za istých podmienok prevádzkovať aj na unixových a linuxových operačných systémoch napríklad použitím emulačného rozhrania Wine alebo prostredníctvom produktu CrossOver Office. Microsoft Office je v súčasnosti najrozšírenejší kancelársky balík pre osobné počítače PC. Podľa Softpedie ho v roku 2012 používala viac ako miliarda užívateľov."Microsoft’s Office Has over One Billion Users". Softpedia. SoftNews. 10. júla 2012. (anglicky) Online Microsoft Office ako kancelársky balík predstavil Bill Gates prvýkrát 1. augusta 1988 na výstave COMDEX v Las Vegas. Išlo o marketingový názov pre sadu troch základných aplikácií (programov): Microsoft Word, Microsoft Excel a Microsoft PowerPoint. Microsoft Office for Mac bol uvedený na trh v roku 1989, v októbri 1990 nasledoval Microsoft Office for Windows. Od verzie Office 95 k trom programom pribudol Microsoft Access 7.0 a ďalšie (napr.  Microsoft Outlook vo Office 97). Od verzie 2010 je Office ponúkaný okrem 32-bitovej aj v 64-bitovej verzii a od 28. júna 2011 aj ako online služba (software as a service) s názvom Office 365, ktorý v edícii Home stál v roku 2017 domácnosť ročne 99€. Verzia balíkaMartin Kováč: Microsoft Office 2016 prichádza na počítače s Windows, Zive, 22. sept. 2015, online Office 2019 a bola vydaná 24. septembra 2018. Microsoft navádza používateľov Office 2019 k využívaniu Office 365 a zriadeniu účtu Microsoft. Osobné vydanie balíka Office je na webe k dispozícii bezplatne s účtom Microsoft prostredníctvom webovej lokality Office.com. Verzie spravované podnikmi sú dostupné online prostredníctvom Office 365 / Microsoft 365. Microsoft upozorňuje, že od roku 2020 namiesto Office 365 ponúka produkt Microsoft 365.

 Súčasti 
Základnými komponentami balíka sú aplikácie:
 Microsoft Word, textový editor
 Microsoft Excel, tabuľkový kalkulátor
 Microsoft PowerPoint, tvorba prezentácií
 Microsoft Outlook, poštový klient

Niektoré verzie Microsoft Office obsahujú aj ďalšie aplikácie:
 Microsoft Access, databázový program
 Microsoft FrontPage, program na tvorbu webových HTML stránok
 Microsoft OneNote, organizér a program na správu poznámok
 Microsoft Project, program na správu projektov
 Microsoft Visio, program na návrh schém/diagramov

 Microsoft Publisher, program na zalamovanie publikácií
 Microsoft InfoPath, program na tvorbu a distribúciu formulárov
 Microsoft Accounting, účtovníctvo, ktoré bolo ako Accounting Express v Office 2007 súčasťou edícií Professional, Small Business and Ultimate. Novembrom 2009 Microsoft prestal Accounting podporovať.
 Microsoft SharePoint Workspace nahradil Microsoft Groove, nie je však už súčasťou Office 2013 ani Office 365, v ktorých bol nahradený Microsoft's OneDrive for Business. Ide o programy na online spoluprácu a zdieľanie dokumentov.
 Microsoft Teams, komunikačný softvér
Edukačná verzia Office 365 (Office 365 A1 Plus for faculty) ďalej obsahuje licencie pre používanie:

 Viva Learning Seeded
 Common Data Service
 Project for Office 
 Education Analytics
 Microsoft Kaizala Pro
 Whiteboard 
 To-Do 
 Azure Active Directory Basic for Education
 School Data Sync 
 Microsoft Stream for Office 365 E3
 Microsoft Teams
 Microsoft StaffHub
 Power Automate for Office 365
 Power Apps for Office 365
 Azure Rights Management
 Microsoft Forms 
 Microsoft Planner
 Sway
 Yammer for Academic

 Edície 
 Basic Home & Student Standard Small Business Professional Ultimate Professional Plus Enterprise Word Word Word Word Word Word Word Word Excel Excel Excel Excel Excel Excel Excel Excel PowerPoint PowerPoint PowerPoint PowerPoint PowerPoint PowerPoint PowerPoint Outlook Outlook Outlook Outlook Outlook Outlook Outlook Outlook Publisher Publisher Publisher Publisher Publisher Access Access Access Access InfoPath InfoPath InfoPath SharePoint Workspace SharePoint Workspace OneNote OneNote OneNote CommunicatorMicrosoft, Nortel unveil ICA's first products Communicator

 Kritika 
Microsoft Office bol v minulosti kritizovaný za používanie proprietárnych formátov súborov, ktoré nútia ostatných užívateľov, s ktorými majitelia Office zdieľajú dáta, kúpiť rovnakú softvérovú platformu - Office. Po tejto kritike 15. februára 2008 Microsoft zverejnil kompletnú dokumentáciu svojich binárnych formátov Office v rámci licencie Open Specification Promise. Tiež formát dokumentov Office Open XML pre najnovšie verzie balíka Office pre Windows a Mac bol štandardizovaný a boli sprístupnené voľne stiahnuteľné programy pre prevod naň z predchádzajúcich verzií Microsoft Office. Vznikli tiež implementácie Office Open XML tretích strán pre platformy Mac (iWork 08) a Linux (OpenOffice.org 2.3) čo umožnilo interoperabilitu.

 Pozri aj 
Medzi najvážnejších konkurentov Microsoft Office patria kancelárske balíky:
 OpenOffice.org, slobodný multiplatformový kancelársky balík
 LibreOffice, slobodný multiplatformový kancelársky balík vydaný odštiepenou skupinou vývojárov OpenOffice v roku 2011
 KOffice, slobodný kancelársky balík pre unixové operačné systémy

 Referencie 


Kategória:Kancelárske balíky
Kategória:Softvér z 1989